|  |  |  |  |  |
| --- | --- | --- | --- | --- |
| Rokiškio rajono savivaldybės administracijos  direktoriui | 2018-01-09 Nr. VNR-1 |  |  |  |
|  |  |  |

**OBELIŲ SENIŪNIJOS 2017 M. VEIKOS ATASKAITA**

Seniūnijos paskirtis:

* plėtoti vietos savivaldą;
* priskirtoje teritorijoje vykdyti pavestas viešojo administravimo funkcijas;

Seniūnija dirba pagal Rokiškio rajono savivaldybės tarybos patvirtintą Obelių seniūnijos 2017 metų veiklos programą.

Seniūnija savo veikloje vadovaujasi Lietuvos Respublikos Konstitucija, Civiliniu kodeksu, Vietos savivaldos įstatymu, kitais įstatymais, Vyriausybės nutarimais, Rokiškio rajono savivaldybės tarybos sprendimais, Rokiškio rajono savivaldybės administracijos nuostatais, mero potvarkiais, administracijos direktoriaus įsakymais, kitais teisės aktais, Obelių seniūnijos veiklos nuostatais.

| Numatytos funkcijos | Įvykdyta pagal funkcijas |
| --- | --- |
| **1.Atskirų šeimų ir asmenų gyvenimo sąlygų vertinimas, siūlymai dėl socialinės**  **paramos toms šeimoms**  **tikslingumo** | 2017 m. priimti 68 prašymai laidojimo pašalpai gauti. Seniūnijoje 50 asmenų gauna tikslines slaugos išlaidų kompensacijas, 82 asmenys gauna tikslines priežiūros išlaidų kompensacijas. Metų laikotarpyje 139 šeimos ir vieni gyvenantys asmenys gavo socialinę pašalpą. Aplankyti 66 vieniši, neįgalūs asmenys, surašyti apsilankymo aktai.  Per 2017 m. priimti:  25 prašymai kieto kuro kompensacijoms,  55 prašymai šildymo kompensacijoms gauti,  25 prašymai būtų renovacijos kompensacijai,  36 prašymai vienkartinei pašalpai gauti,  1 daugiavaikei šeimai skirta finansinė parama būsto remontui, su socialinės darbuotojos pagalba.  Surašyti 149 buities ir gyvenimo sąlygų patikrinimo aktai.  Suteikta parama maisto produktais iš ES bendrijos, kurią gavo 378 gyventojai, taip pat organizuotas labdaros siuntų iš Maltos ordino paskirstymas labdaros rūbais, namų apyvokos daiktais, baldais, rinkimo ir paskirstymo labiausiai stokojantiems gyventojams akcijos.  3 ligoniai naudojasi socialinio darbuotojo paslaugomis namuose.  9 vieniši ir vieni gyvenantys asmenys naudojasi lankomos priežiūros darbuotojo paslaugomis.  5 kartus organizuotas transportas vienišiems ir neįgaliems asmenims nuvykti į gydymo įstaigas.  16 neįgalių asmenų padėta apsirūpinti techninėmis pagalbos priemonėmis.  3 asmenys apgyvendinti senelių globos namuose.  1 Savarankiško gyvenimo namuose.  Socialinės paramos teikimo komisija, kurios tikslas – svarstyti seniūnijos gyventojų prašymus dėl socialinės paramos gavimo ir teikti siūlymus savivaldybės administracijai, priėmė 14 prašymų dėl socialinės pašalpos, šildymo kompensacijos išimties tvarka skyrimo. |
| **2.Vaikų teisių apsaugos**  **prevencija ir darbas su probleminėmis šeimomis, kuriose auga vaikai ar apribotos tėvų teisės į vaikus** | Obelių seniūnijoje 18 šeimų, kurios įrašytos į socialinės rizikos šeimų, auginančių vaikus sąrašą, jose auga 32 nepilnamečiai vaikai. Iš visų šeimų 3 šeimos gyvena Obelių savarankiško gyvenimo namuose, 3 šeimos gyvena Obelių vaikų globos namų krizių centre. 7 vaikams iš socialinės rizikos šeimų yra nustatyta laikinoji globa pas globėjus. Dar 1 vaikas gyvena vaikų globos įstaigose.  2017 m. į socialinės rizikos šeimų, auginančių vaikus sąrašą buvo įtrauktos 3 šeimos gyvenančio Obelių seniūnijoje, 6 šeimos gyvenančios Obelių savarankiško gyvenimo namuose ir krizių centre. Išbraukta 4, iš jų 1 šeima išvyko į užsienį, 1 šeima išnykus priežastims, 2 šeimos, tėvus apgyvendinus socialinės globos įstaigoje.  14 socialinės rizikos šeimų gauna socialines pašalpas.  13 šeimų gauna paramą maisto produktais iš EB intervencinių atsargų.  11 šeimų pasinaudojo galimybe gauti vienkartines pašalpas pinigais, prekėmis ir paslaugomis. 4 šeimos vienkartines pašalpas gavo po 2 kartus.  9 šeimos 24 kartus pasinaudojo nemokamo transporto paslaugomis (Socialinės paramos centro), šeimoms taip pat teikiamos seniūnijos transporto paslaugos.  1 daugiavaikė šeima gavo finansinę paramą būsto remontui (skiriama šeimynoms, globėjams ir daugiavaikėms šeimoms).  5 šeimos pasinaudojo Rokiškio psichikos centro projektu gydytis priklausomybes.  Kartu su policija buvo vykdomos prevencinės akcijos. Lankomos socialinės rizikos šeimos vakarais po darbo.  Socialinės rizikos šeimoms, gaunančioms socialines pašalpas, išmokas vaikui, vienkartines pašalpas lėšas padeda administruoti socialinė darbuotoja.  Siekiant užtikrinti vaikų teises ir teisėtus interesus bendradarbiaujama su Vaikų teisių apsaugos skyriumi, policija, ugdymo ir sveikatos priežiūros įstaigomis , bendruomenėmis. Tarpininkaujama, atstovaujama tarp klientų ir advokatų, notarų, antstolių. Šeimoms teikiamos informavimo tarpininkavimo, socialinių įgūdžių ugdymo ir palaikymo, socialinės priežiūros ir kontrolės paslaugos. Šeimos skatinamos ir motyvuojamos keisti gyvenimo būdą, užtikrinti vaikams saugias gyvenimo sąlygas. |
| **3. Žemės, vandens telkinių, miško sklypų savininkų, valdytojų ir naudotojų registruoti pranešimai apie medžiojamų gyvūnų padarytą žalą ir pateikta duomenų administracijos direktoriui** | Per ataskaitinį laikotarpį seniūnijoje registruoti 3 žemės naudotojų prašymai apie medžiojamųjų gyvūnų padarytą žalą. Dalyvauta rajono sudarytoje komisijoje tiriant tos padarytos žalos kiekį. |
| **4. Veikla, rengiant ir įgyvendinant, kaimo plėtros programas** | Įgyvendinus viešosios Turizmo infrastruktūros sutvarkymo ir pritaikymo viešajam turizmui projektus prie Kriaunos upės ir Obelių miesto parke, prie Rastupio upelio, bei rekonstravus ir pritaikius savivaldybės pastatą bibliotekai Antanašės kaime, pagal kaimo atnaujinimo ir plėtros investicinį projektą, Pakriaunių kultūros namų remontą, pagal pastatų kaimuose pagerinimo darbai projektą, Obelių bendruomenės centro vykdytą projektą „Obelių miesto aikštė“ metų eigoje buvo vykdoma šių įgyvendintų projektų priežiūra, įgyto turto draudimas ir apsauga.  Džiaugiamės ir aktyvių obeliečių įrengta rekreacine teritorija prie Mechanizatorių gatvės. „Prūdo“ teritorijoje šiais metais vyko nemažai kultūrinių-sportinių renginių. Tradicinės „Obelinės“ antroji diena „Prūdo“ teritoriją pavertė lankomiausia vieta Obeliuose.  Didžiulį infrastruktūros sutvarkymo ir teritorijos pritaikymo kultūriniams renginiams ir viešąjam turizmui projektą Obelių bendruomenės aktyvas įgyvendino Obelių miesto parke prie Ramintos šaltinio. Išvalyta teritorija, iškirsti menkaverčiai krūmai, atidarytas nuostabus parko vaizdas į Obelių ežerą. Ši teritorija ir toliau bus tvarkoma: šalinami krūmai, pjaunamos žolės, kad ilgainiui Obelių svečiai galėtų gėrėtis tikrai gražiais vaizdais Ramintos parke. |
| **5.Veikla rengiant ir įgyvendinant gyventojų užimtumo programas** | Per 2017 metus buvo įdarbinta į viešuosius darbus 12 žmonės, iš jų 1 moteris. Visuomenei naudingus darbus Obelių seniūnijoje dirbo 173 socialines pašalpas gaunantys asmenys ir visuomenei naudingus nemokamus darbus dirbo 8 asmenys, siusti už įvairius teisės pažeidimus policijos ar probacijos tarnybos. Tiek viešųjų darbų darbininkai, tiek darbininkai, dirbantys visuomenei naudingus nemokamus darbus, dirbo ne tik Obelių mieste, bet ir didžiosiose seniūnijos gyvenvietėse: Aleksandravėlėje, Pakriauniuose, Gediškiuose, kur jų darbo kokybę prižiūrėjo seniūnaičiai arba vietos bendruomenių vadovai. |
| **6.Veikla kuriant ir įgyvendinant informacinės visuomenės plėtros programas** | Obelių seniūnijoje metų eigoje padedant aktyviems obeliečiams sukurtoje svetainėje www.obeliai.eu, buvo talpinama informacija apie Obelių seniūnijoje vykusius, vykstančius ir vyksiančius renginius, susitikimus, susirinkimus, mokymus įdedama informacija naudinga gyventojams, taip pat bendradarbiaujama su Aleksandravėlės kaimo bendruomenės internetine svetaine, bei Obelių seniūnijos internetine svetaine Rokiškio r. savivaldybės puslapyje. Informacija apie seniūnijoje vykstančius renginius dalinamasi su kitomis rajono įstaigų internetinėmis svetainėmis. Seniūnijoje naudojamasi „Paramos“ informacine sistema- ja naudojasi socialinės darbuotojos. Didelė dalis jaunesnio amžiaus Obelių seniūnijos gyventojų aktyviai naudojasi internetu, socialiniais tinklais-dažniausiai „FACEBOOK“, todėl seniūnija savo informacijos sklaidai naudoja ir šias informacijos priemones. Šiais metais buvo sukurta Obelių seniūnijos internetinė „FACEBOOK“ paskyra. Tai yra dar vienas informacijos (tiek gaunamos, tiek skleidžiamos) šaltinis. |
| **7.Veikla organizuojant gyventojų poilsį** | Obelių seniūnijos gyventojų poilsį ir laisvalaikį organizuoja 3 kultūros namai (Obelių m., Aleksandravėlės k. ir Pakriaunių k.), 5 bibliotekos (Obelių m., Aleksandravėlės k., Gediškių k., Antanašės k., Pakriaunių k.), Obelių istorijos muziejus.  Bibliotekos savo darbą organizuoja vadovaudamosi centrinės bibliotekos patvirtintais planais ir prisideda prie kitų organizuojamų bendruomenės ir kultūros namų renginių.  Daug prie vietos gyventojų laisvalaikio organizavimo prisideda vietos kaimų bendruomenės. Labai aktyvios, iniciatyvios Obelių, Kairelių, Antanašės, Aleksandravėlės, Pakriaunių kaimų bendruomenės. Nė viena šventė, nė vienas renginys tiek vietose, tiek seniūnijoje ar rajone neapseina be jų pagalbos. Didelį indėlį į gyventojų laisvalaikio organizavimą įdėjo sporto klubas SK Obeliai. Nuo metų pradžios keitėsi klubo patalpos (iš „Žaliosios“ persikėlė į Vaikų darželio lopšelio patalpas), tačiau veikla nenutrūko. Jo pastangomis Obeliuose įrengtą klubą lanko vis daugiau dalyvių ne tik iš Obelių, bet ir iš visos seniūnijos. Čia buvo sportuojama ne tik treniruoklių salėje, bet vyko rytietiškų šokių ir aerobikos užsiėmimai.  Savo veiklą toliau sėkmingai vykdo visuomeninės organizacijos ,,Sėlos Romuva“ ir „Seniūnaičio visuomeninė įstaiga“. Jaunimo bendrija „Sėlos Romuva“ vykdė projektą „Mūsų jėga bendrystėje“, kurio dėka įsigytos 3 palapinės- pavėsinės, restauruotos 3 palapinės pavėsinės, du stalų ir suolų komplektai, magnetola, megafonas, mikšėrinis pultas, benzininė žoliapjovė ir motorinė krūmapjovė. (Pritraukta 2308 eurų.)  Obelių kultūros centras tradiciškai vykdė numatytus renginius: armonikierių varžytuves „Armoniką tik paėmiau...“, Užgavėnių ir Joninių šventes, bei kartu su Obelių bendruomene, miesto šventę „Obelinės“.  Labai aktyviai įvairiuose renginiuose pasirodė kaimo kapela „Malūnas“, kurie ruošiasi atrankai dėl dalyvavimo Dainų šventėje. Senolių klubo teatras parengė spektaklį „Barborytė paskubėjo“, kurį parodė žiūrovams rajone ir už jo ribų 10 kartų.  Nuo vyresnių neatsilieka ir jaunimas, kuris susibūrė į meninių projektų grupę „Obelija“. Taip pat jauni žmonės prisideda organizuojant įvairius renginius: Motinos dieną, Jonines.  Daug gražių ir įsimintinų renginių surengė Obelių muziejus: sausio 13-osios paminėjimas "Mums stiprybės teikė dainos", J. Zaukos 155-ųjų gimimo metinių paminėjimas "Nešęs šviesą Lietuvai", Lietuvos kariuomenės dienos paminėjimas "Mūsų jėga bendrystėje" ir kt. |
| **8. Veikla organizuojant viešuosius ir visuomenei naudingus darbus** | Beveik visi ūkiniai, aplinkotvarkos, statybos ar remonto darbai seniūnijoje yra atliekami su viešųjų darbų darbininkais ar visuomenei naudingų darbų darbininkais. Didžioji dalis jų įdarbinama dirbti Obelių mieste, tačiau per metus nuolat dirba ir didžiosiose seniūnijos gyvenvietėse po 1–2 darbininkus, kuriems, suderinus su seniūnu, darbus paskirsto bendruomenių pirmininkai arba seniūnaičiai.  Be aplinkotvarkos darbų, kuriuos atlieka minėti darbininkai, keletas didesnės apimties darbų kurie per ataskaitinį laikotarpį seniūnijoje atlikti:  Atremontuota Pakriaunių biblioteka, Aleksandravėlės bibliotekoje pakeisti langai, taip pat pakeistos durys, stogelis, pakeista šildymo įranga Gediškių bibliotekai. Obelių mieste Vytauto gatvėje, Dariaus ir Girėno gatvėje, J. Zaukos gatvėje perdažyti suolai, šiukšliadėžės. Perdažytos pavėsinės prie muziejaus, Obelių miesto parke prie „Ramintos“ šaltinėlio perdažyti suolai, tilteliai, pavėsinės, tualetas. Prie Kriaunos upės perdažyti tiltai, pavėsinė, persirengimo kabina, tualetas  Per ataskaitinį laikotarpį seniūnija prižiūrėjo ir istorinius – kultūrinius objektus: paremontuotas partizanų žeminių kompleksas Mažeikių miške, atnaujinta Obelių miesto mažoji architektūra – medinės skulptūros. Be istorinių-kultūrinių objektų seniūnijai tenka prižiūrėti ir nenaudojamus pastatus: užkalti langus, duris kad pastatuose nesikauptų šiukšlės ir nelandžiotų pašaliniai žmonės. Tokių pastatų daugėja. Kasmet šitaip prižiūrimas buvusių kultūros namų pastatas Pakriaunių kaime, Obelių Šaulių namai.  Viešųjų darbų darbininkų pagalba rūšiuojamos šiukšlės prie didžiųjų kapinių.  Seniūnija eksploatuoja 6 mažąsias katilines kūrenamas kietu kuru. Šildymo sezonui jos visos buvo ruošiamos (atliekami hidrauliniai bandymai, peržiūrima vandens šildymo sistemų įranga ir t.t.) Šildymo sezonui paruošta 178 m³ malkų. Darbininkai tvarkė nupjautus kapinėse ir gatvėse pavojingus medžius, kuriuos taip pat paruošė katilinių šildymui.  Tvarkomi savavališki sąvartynai, pakelėse, seniūnijos kaimuose. |
| **9.Veikla organizuojant**  **ir (arba) kontroliuojant savivaldybės kelių, bendrojo naudojimo teritorijų, kapinių, želdinių, gatvių, šaligatvių valymas ir priežiūra, gatvių ir kitų viešų vietų apšvietimas, viešųjų tualetų paslaugų teikimas** | Seniūnijos pastangomis buvo nužvyruotos seniūnijai priklausančių kelių atkarpos :  Audronys I-Gindviliai, Jankūnai-Razrivka, Pagriaumėlės-Jankūnai, Ažusienies-Pusliškis, Sendvariai-Galažeriai, Galažeriai-Andrikava, Ažušiliai-Barauka, Barkiškis-Laužadžiai, Kačergiškis-Niaukiai, Kalnočiai-Apeikiškis, Obelių m. Mokyklos g. ir Dirbtuvių g., Pakriaunių k. Kalno g.  Lopomos asfalto duobės.  Seniūnijos priežiūroje yra 293 kilometrai seniūnijai priklausančių kelių. Jie metų eigoje greideriuojami, žiemą valomi, tvarkomos jų pakelės. Šiais metais sutvarkytos Trumponių, Kumpolkos, Degučių, Jankūnų kaimų pakelės.  Obelių mieste ir didžiuosiuose seniūnijos kaimuose tiek vasarą, tiek žiemą yra prižiūrimi šaligatviai – vasarą šluojami, ravimi, renkamos šiukšlės, žiemą – barstomi smėlio – druskos mišiniu, valomi nuo sniego ir ledo. Tai atlieka seniūnijos viešųjų darbų ir nemokamų viešųjų darbų darbininkai.  Metų eigoje tvarkomi želdiniai. Obelių mieste sodinami ir prižiūrimi gėlynai, Obeliuose ir didžiuosiuose kaimuose karpomos gyvatvorės, parkuose ir skveruose pjaunama žolė, tvarkomos pakelės, šalinami pavojingi medžiai, genimos ir formuojamos lajos miesto ir gyvenviečių medžiams. Šiais metais vėl išgenėtas Obelių miesto sodas, obelų kamienai kasmet dengiami sodų balinimo mišiniu.  Per ataskaitinį laikotarpį išpjauti pavojingi medžiai Gumbiškių kapinėse, Trumpiškių kapinėse, Barkiškio k.  Nuolat renkamos ir išvežamos šiukšlės pagal sudarytas sutartis iš Obelių miesto, Aleksandravėlės, Zarinkiškio, Barkiškio, Obelių priemiesčio ir Antanašės kaimų.  Eksploatuojamas apšvietimas: Obelių mieste, Aleksandravėlės, Gediškių, Bučiūnų, Obelių Priemiesčio, Antanašės ir Stasiūnų kaimuose.  Atnaujintas gatvių apšvietimas Obelių mieste. Seniūnijoje yra visuomenei priskirtos teritorijos–paplūdimiai, kurių tinkama eksploatacija, įranga rūpinasi seniūnija, kasmet ją atnaujiname, šienaujame teritorijas, į pagrindinį paplūdimį prie Kriaunos upės atvežame smėlį, šaliname krūmus, valome užpelkėjusias paplūdimių prieigas.  Obelių mieste seniūnija rūpinasi trijų viešųjų tualetų eksploatacija |
| **10. Valstybės perduotų**  **funkcijų žemės ūkio srity-**  **je įgyvendinimas ir orga- nizavimas** | Per ataskaitinį laikotarpį buvo atliekamas:  Pieno gamintojų parduodančių tiesiogiai vartotojams pieną, deklaracijų pildymas, jų užpildyta 15.  Šiais metais buvo pildomi prašymai dėl nepalankių meteorologinių sąlygų likusio nenuimto derliaus, patirtų nuostolių kompensavimo. Priimti 35 prašymai.  Paraiškų tiesioginėms išmokoms už žemės ūkio naudmenų ir pasėlių plotus gauti pildymas, pasėlių įbraižymas, prašymų pakeisti paraiškos duomenis pildymas. Užpildytos 557 paraiškos ir 36 prašymai pakeisti duomenis. Buvo padedama gyventojams paruošti prašymus, bei vykdomas kitų dokumentų paruošimas ir išsiuntimas į NMA. Šių dokumentų užpildyta ir užregistravus išsiųsta į NMA –12.  Buvo atliekamas žemės ūkio ir kaimo valdų, įregistravimas, perregistravimas, atnaujinimas ir išregistravimas. Atnaujinta 154 valdos, išregistruotos 3 valdos.  Išduotos 5 pažymos dėl žemės ūkio veiklos ir paruošta 10 pranešimų apie valdos perdavimą ir išsiųsti į NMA.  Pastoviai konsultuojami gyventojai įvairiais žemės ūkio klausimais |
| **11.Parengtos seniūnijos veiklos  programos ir kaip pateiktos svarstyti seniūni-**  **jos gyventojams ar seniū-**  **naičių sueigoje** | 1. Pagrindinių funkcijų vykdymas, administravimas ir valdymas – 69431 Eur. 2. Ugdymo kokybės ir mokymosi aplinkos užtikrinimo programa – 13493 Eur. 3. Kultūros, sporto, bendruomenės ir vaikų, jaunimo gyvenimo aktyvinimo programa – 66665 Eur. 4. Socialinės paramos ir sveikatos apsaugos paslaugų kokybės gerinimo programa – 37473 Eur. 5. Rajono infrastruktūros objektų priežiūra, plėtra ir modernizavimas – 54478 Eur. |
| **12. Gyvenamosios vietos**  **deklaravimo įstatyme nustatytų, taip pat šeimos**  **sudėtį ir kitokių faktinę padėtį patvirtinančių dokumentų išdavimas** | Užregistruotos 151 atvykimo gyvenamosios vietos deklaracijos, 59 gyvenamosios vietos deklaracijos išvykstant iš Lietuvos, priimta 1 prašymas apie įtraukimą į gyvenamosios vietos neturinčių asmenų apskaitą, gauti ir užregistruoti 7 asmenų prašymai ištaisyti, pakeisti ar panaikinti deklaravimo duomenis, priimta 7 sprendimai dėl deklaravimo duomenų taisymo, keitimo ir naikinimo, 166 pažymos apie deklaruotą gyvenamąją vietą, 9 pažymos apie įtraukimą į gyvenamosios vietos neturinčių asmenų apskaitą, išduota 90 pažymų būtų savininkams, apie jiems priklausančioje patalpoje savo gyvenamąją vietą deklaravusius asmenis. Išduotos 218 pažymos apie šeimos sudėtį, išduodamos pažymos VĮ Registrų centrui dėl paveldimo turto, pastatų įregistravimo 12, 43 asmens charakteristikos policijos komisariatui, prokuratūrai, teismui, notarų biurui, antstolių kontorai, probacijos skyriui, bei asmeniškai prašant. 4 pažymos išduotos apie draudžiamąsias pajamas VSDFV. |
| **13. Kapinių priežiūra, leidimų laidoti**  **išdavimas** | Išduota 63 leidimai laidoti Obelių miesto ir seniūnijos teritorijos (kaimo) kapinėse. Seniūnijoje yra 57 kapinės, iš jų 25 veikiančios. Seniūnijos teritorijoje esančias kapines prižiūri viešųjų darbų, nemokamų viešųjų darbų darbininkai. Visos seniūnijos veikiančios kapinės buvo šienaujamos, prieš vėlines tvarkomi neprižiūrimi kapai, ne tik veikiančiose, bet ir neveikiančiose kapinėse. Iš veikiančių kapinių vežamos biodegraduojančios atliekos į kompostavimo vietas, šiukšlės prie kapinių rūšiuojamos. Esant reikalui žiemą valomi keliai į kapines, Obelių mieste valomi ir barstomi kapinių takai. Aleksandravėlės, Obelių, Tumasonių kapinėse prižiūrimi savanorių kapai, Obelių miesto kapinėse 1941 m. birželio sukilimo dalyvių palaidojimo vieta, žymių žmonių kapai bei rusų armijos antrojo pasaulinio karo karių kapai. Taip pat prižiūrimos (šienaujama žolė, kertami krūmai, renkamos šiukšlės) holokausto ir žydų kapinės esančios Obelių seniūnijoje. Formuojamos vietos naujoms kapavietėms Obelių, Aleksandravėlės kaimo kapinėse. |
| **14. Gatvių pavadinimų ir adresų suteikimas bei keitimas** | Obelių seniūnijoje per ataskaitinį laikotarpį:   1. Pakeisti 9 pastatų adresai. 2. Suteikta pastatams numerių – 29. |
| **15. Notariato įstatymo nustatyta tvarka neatlygintinai atlikti seniūnijai priskirtos teritorijos gyventojams  notarinius veiksmai,** | Užregistruoti 22 notariniai veiksmai. |
| **16. Surašyta administracinės teisės pažeidimų**  **protokolų, išnagrinėta**  **administracinių teisės pažeidimų bylų** | Surašyta 4 įspėjimai dėl skolos už būsto nuomą, 4 įspėjimai dėl skolos už tiekiamą elektros energiją, 5 šunų šeimininkams už jų nepriežiūrą. Administracinės teisės pažeidimų protokolų per 2017 m. surašyta nebuvo. |
| **17. Viešųjų paslaugų teikimo kontrolė ar teikiant viešąsias paslaugas laikomasi teisės aktuose ir sutartyse nustatytų reikalavimų dėl jų tiekimo, kiek nagrinėta prašymų, skundų dėl viešųjų paslaugų teikimo,**  **priimta sprendimų,**  **pateikta pasiūlymų**  **dėl viešųjų paslaugų teikimo gerinimo** | Priimti ir išnagrinėti gyventojų prašymai: 16 dėl transporto skyrimo, 2 dėl scenos nuomos, 1 prašymas panaikinti kapavietę, 2 dėl šunų nepriežiūros, 3 dėl ūkinės veiklos (sutvarkyti drenažą, melioracijos darbų broko), 2 prašymai dėl leidimų statyti cirko palapines, 1 dėl gyventojų tarpusavio nesutarimų, 41 dėl medžių pjovimo (iš jų 41 patenkinti). |
| **18. Prekybos viešose vietose priežiūra** | Prižiūrima kaip laikomasi prekybosviešose vietose taisyklių Obelių miesto laikinojoje turgavietėje. Jos teritoriją valo ir prižiūri seniūnijos darbininkai, o kaip vykdoma prekyba turgavietėje prižiūri seniūnijos administracija. Turguje yra prekiaujama namų apyvokos buitinėmis ir maisto prekėmis, padėvėtais rūbais. Seniūnijos administracijos darbuotoja surenka mokesčius iš prekeivių, esant reikalui tikrina jų turimus dokumentus prekybai. |
| **19. Šaukti gyventojų su**  **eigas ir organizuoti gyventojų susitikimus su savivaldybės ir**  **valstybės institucijų**  **pareigūnais** | Bendruomenių ir seniūnaičių iniciatyva buvo sušaukti 6 gyventojų susirinkimai, kurių metu buvo aptartos aktualios tos seniūnaitijos, ar bendruomenės problemos, į susirinkimus buvo pakviesti seniūnijos administracijos darbuotojai, taip pat svečiai iš Rokiškio rajono savivaldybės, VVG, žemės ūkio skyriaus. Seniūnijos iniciatyva seniūnijos patalpose buvo sušaukta 4 gyventojų ar atskirų gyventojų grupių susirinkimai, kuriose dalyvavo Rajono savivaldybės administracijos, Žemės ūkio skyriaus, Darbo biržos, Probacijos atstovai. Seniūnijoje veikia Seniūnaičių taryba, Vietos bendruomenių tarybą į kurią delegavo atstovus seniūnijos bendruomenės, organizacijos savo susirinkimų metu.  Šiais metais Obelių seniūnijoje išrinkti visuomeniniais pagrindais dirbo 5 seniūnaitijų seniūnaičiai. Aleksandravėlės seniūnaitė pateikė prašyma atleisti iš seniūnaitės pareigų, jos prašymas buvo patenkintas, taigi šiuo metu seniūnijoje dirba tik 4 seniūnaičiai, o Aleksandravėlės gyventojai ir bendruomenė ruošiasi naujiems seniūnaičio rinkimams.  Buvo organizuota: žemės naudotojų, ūkininkų susirinkimas, kultūros darbuotojų, bei susitikimai darbo biržos atstovų su Obelių seniūnijos bedarbiais. Obelių seniūnija tarpininkavo surengdama vietos jaunimo susirinkimą su Rokiškio technologijos, verslo ir žemės ūkio mokyklos vadovybe. |

Seniūnas Eugenijus Narkūnas